છેલ્લા એક-બે વરસમાં રિયલ એસ્ટેટ માર્કેટ સ્લોડાઉન થયું હોવા છતાં રેસિડેન્શિયલ લક્ઝરી માર્કેટમાં વિચિત્ર ઉછાળો જોવા મળ્યો છે. આ સેગમેન્ટની ડિમાન્ડ વધવાનું કારણ એ છે કે હાઈ નેટવર્થ ધરાવતા ઇન્ડિવિડ્યુઅલ્સની સંખ્યામાં વધારો થયો છે જેમને લેટેસ્ટ ગૅજેટ્સ અને ટેક્નૉલૉજી સાથે મોકળી જગ્યામાં રહેવું છે. ડિજિટલ લૉક્સ, ઇલેક્ટ્રૉનિક સર્વેલન્સ સિસ્ટમ, ટેમ્પરેચર કન્ટ્રોલ, ઇન્ટરનેટ માટે વાયરલેસ કમ્યુનિકેશન અને ઇન-હાઉસ એન્ટરટેઇનમેન્ટ હવે ડિઝાઇન એસ્થેટિક્સ જેટલું જ જરૂરી બની ગયું છે. લક્ઝરી હોમ્સ આજની નવી પેઢીના લોકોની પસંદ બન્યાં છે, જેને કારણે ડેવલપરો લક્ઝરી અને સુપર-લક્ઝરી હાઉસિંગ પ્રોજેક્ટ્સ લૉન્ચ કરી રહ્યા છે જેની કિંમત એક કરોડ રૂપિયાથી લઈને વીસ કરોડ રૂપિયા સુધીની છે.